Димчо Дебелянов
Скри се златно слънце зад горите…

chitanka.info

Скри се златно слънце зад горите,

вредом легна мъртва тишина;

месец бледен мълком в мрачините

си светлика сребърен пръсна!

И ей, тих вечерник се зададе

отдалеко, жаден за покой —

тихо шепнат вейчиците млади

и се свеждат върху гробът мой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.